Salamaik datang di program pantun pertama secara live di twitter.. inilah dia #PantunMinang
#PantunMinang hadir di timeline dunsanak tiok rabu malam mulai jam 9 malam
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan main #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. Usahokan #PantunMinang nan sanak buek pas 140 karakter tamasuak hashtagnyo #PantunMinang. Buliah dimentionkan, buliah indak.
4. #PantunMinang yang dibuek, sesuaikan dengan tema. Tema diumumkan jam 9, sekaligus menandai mulainyo #PantunMinang.
5. Indak sadolah #PantunMinang bisa di-RT. Kalau di RT sadonyo kanai limit tweet. Jadi nan ndak di RT jan bakaciak hati lo
6. Untuak dunsanak nan ndak ikuik #PantunMinang jan dicopas #PantunMinang sanak kito. Gunoan fitur retweet/RT di twitter.
[sws_pullquote_left]
Untuak malam kini (15 Mei 2013) #PantunMinang nyo diagiah tema “Biduak Tasorong Aia Lauik Kariang” [/sws_pullquote_left]
- apo lah dayo si tukang pukek | biduak tasorong aie lauik kariang | Baa ko denai ndak ka tagalinjek | mandanga kaba uda ka basandiang – @VestikaLona
- Biduak tasorong aia lauik kariang | Anak nelayan mamintak tolong | Gaya putuih, utak santiang | Nan karateh ujian tetap juo kosong – @astrocio
- Biduak tasoroang aia lauik kariang | pai main nan ka pantai | dek harok makan jo kalio jariang | kironyo hanyo ado si uok patai – @AnakRantauMng
- Biduak tasorong aia lauik kariang | di makan nan manih rasonyo kalek | dek ulah saku nan kariang | makan perai di tampek baralek – @Bobby_RY
- biduak tasorong aia lauik kariang | karam di tapi apo kadayo | adiak kamek mbo pasuntiang | malakik tibo si hari rayo @wendysukmajaya
- Biduak tasorong aia lauik kariang | nalayan ndak bisa balayia | iyo subana santiang FC Semen Padang | buek bangga Indonesia – @IkhsaanRamadhan
- biduak tasorong aia lauik kariang | bamain ka pantai aia manih | bialah dikecek an kaliang | asalkan lai bapitih – @ariesta_ferline
- Biduak tasorong aia lauik kariang | baa kapa katarapuang | kantong kosong kapalo paniang | baa caro pulang kampuang – @imahfahmi
- Baputa pangana anak nalayan | Biduak tasorong aia lauik kariang | Nan di awak demi kawan | Tibo di kawan manyemba dari sampiang – @rulli_nymk
- iko nasib anak muaro | biduak tasorong aia lauik kariang | ba itu bana malang di ambo | cincin dibali adiak bapaliang – @13yeffi
- Biduak tasorong aia lauik kariang | ba lah aka ka mamukek | nio hati ndk ka basandiang | tapi jodoh nan alun dapek – @dhy_cutenk
- baa kaba nasib nelayan | biduak tasorong aia lauik kariang | co iko bana jadi akuntan | pitih banyak tapi punyo urang – @rhandimp
- Aia pasang suruik pukua limo | biduak tasorong aia lauik kariang | abih tabulalak incek mato | amak takantuik galak gadang – @papiiwan
- Biduak tasorong aia lauik kariang | masin dibali dek pandayuang patah | Walau adiak ompong baunnyo ariang | niek dihati ndak kabarubah – @hendrisajaa
- biduak tasorong aia lauik kariang | ilang rasaki pai manjalo | ibuk-ibuk jan suko mangunjiang | ingek api narako – @77Ega
- Biduak tasorong aia lauik kariang | Manjalo ikan malah dapek biawak | Sadang sero manggunjiang | Kironyo urang tu dibalakang wak – @astrocio
- Biduak tasorong lawik kariang | jalo dibawo ka bukiktingggi | bialah uda makan samba jariang | asa adiak pakai kawek gigi – @uda_adam
- Biduak tasorong aia lauik kariang | tapaso biduak di katapian | baa ndak ka paniang | kani sadang musim ujian – @pramukaunand
- biduak tasorong aia lauik kariang | Lah ndak jadi manjalo ikan | Sabana latiah baru pulang | Eh ndak ado pulo yang ka dimakan – @zikra_alpra
- Biduak tasorong aia lauik kariang | kapa ditangah puta haluan | Cinto tadorong ka tukang jariang | tiok mangecek angok ditahan – @hendrisajaa
- biduak tasorong aia lauik kariang | biduak balaia di ateh karang | Bantuak tadorong cando mamanggia | Ruponyo adiak dibaok urang – @Waldylaw
- Mamanciang kapulau Cubadak | Biduak tasorong Aia lauik kariang | admin @infoSumbar rambuiknyo colak | angoknyo baun jariang – @Info_Bkt
- Biduak tasorong aia lauik karing | Biduak pacah hati tabalah | Hiduik surang kamari gantiang | Hiduik baduo antah baalah – @misszilfi
- biduak tasorong aia lauik kariang | kapa tasanda di muaro | ndak kan pernah denai bapaliang | cinto ka uda tiado duonyo – @ariani11nova
- biduak tasorong aia lauik kariang | namun den cubo mancari labo | ondeh tabang-tabang piriang | dek amaknyo marabo – @tifaniirdi
- Biduak tasorong aia lauik kariang | di pariaman ado pesta akbar | jan ngaku-ngaku rajin twitteran minang | kalau ndak tau @infoSumbar – @ParfiSepriandra
- Ka lauik manjalo ikan | biduak tasorong aia lauik kariang | tamanuang siap makan | bilo maso Ka mamakai suntiang – @imahfahmi
- Nio balaia ka kmpuang cino | Biduak tasorong aia lauik kariang | mode ko bana denai mancinto | adiak bapliang ka nan labiah kliang – @notmalinkundang
- Biduak tasorong lauik kariang | ikan saikua indak nampak | Dimalah uda ndak ka paniang | awak bansaik bini banyak kandak – @BangBoco
- Biduak tasorong aia lauik kriang | Jalo tarantang ateh kapa | Bisuak aatolong mandeh kanduang | Dari ketek kito Baraja – @yunanda86
- Biduak tasorong aia lauik kariang | kariangnyo dek ado lubang | patang hari basorak kariang | dek mancaliak SEMEN PADANG manang @LinggaArza
- Biduak tasorong aia lauik kariang | Kariang sampai balakang olo | Uruihlah iduik masiang-masiang | Urusan urang jan sato lo – @puputtripeni
- Ka rimbo mancari karo | Biduak tasorong aia lauik kariang | kalo adiak jadi panjaro | uda rela jadi maliang – @NickGhawa
- lah den pakai pukek harimau | biduak tasorong aia lauik kariang | cinto di rantau maimbau-imbau | katiko denai nio disuntiang – @13yeffi
- alah didarek taragak malauik | biduak tasorong aia lauik kariang | dek lah dakek cakak ndak suruik | Bantuak ongok dipauik santiang – @seputar_sumbar
- Biduak tasrong aia lauik kariang | kariangnyo dek hari angek | kini saku lah sabana kariang | dek ulah adiak nan maningkek – @tyasss_wb
- biduak tasorong aia lauik kariang | si buyuang nak muaro | kok umua lah manjolong gadang | jan juo manambah doso – @dawelejunior
- Biduak tasorong aia lauik kariang | maratok nalayan dak dapek makan | adiak elok parangai santiang | tapi sayang hanyo kiasan – @rulli_nymk
- Biduak tasrong aia lauik kariang | baelo katapi tajarek karang | mato sambok aia mato kariang | badanlah sansai taragak pulang – @Rovinaina
- Ka rimbo mancari karo | biduak tasorong lauik kariang | Kok adiak jadi nak daro | Uda siap duduak basandiang – @kancang_kaperai
- Biduak tasorong aia lauik kariang | Ikannyo indak basuo | Malang ditungok kawan sairiang | Punyo wak disemba juo – @Bukan_Ariell
- mudiak babondong ka hilia tabiang | di sinan pitulo tumbuah babatang | biduak tasorong aia lauik kariang | di sinan badan mako tagamang – @andriAntank
- biduak tasorong aia lauik kariang | tamanuang si tukang pukek | damin ko yo sabana santiang | mancari tema yg sabana padek – @bholeank
- Kapa gadang mahantam ombak | biduak tasorong aia lauik kariang | alah payah manahan galak | gigi palsu maloncek ka piriang – @papiiwan
- Barumah urg dibawah katapiang | batuang dipancuang pamaga halaman | biduak tasorong aia lauik kariang | kama haluan ka diarahkan – @andriAntank
- Dimudiak sarang kapitiang | buayo mati di impik batu | biduak tasorong aia lauik kariang | pulau mano ka dituju – @andriAntank
- Biduak tasorong aia lauik kariang | kariang sampai nagari sabarang | rayo bru ka plng kampuang | nan tiket alah diborong urang – @heltriaSF
- Biduak tasoroang aie lauik kariang | Cindua takacau hari lah hajan | Dek mantang kulik uda kaliang | Cinto uda adiak indakkan – @dal_riuz
- Ka hulu jo biduak kayu | biduak tasorong lauik kariang | Kok nio ka penghulu | jan dipakai juo rok bagunting sampiang – @fmoelya
zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn